\*P/2025815\*

KLASA: 402-07/20-01/1217

URBROJ: 538-08-1-2-2/418-20-7

Zagreb, 15. prosinca 2020. godine

**POZIV ZA ISKAZ INTERESA**

**za financiranje projekata**

**prema**

**PROGRAMU ODRŽIVOG RAZVOJA LOKALNE ZAJEDNICE**

Ministarstvo regionalnoga razvoja i fondova Europske unije (u nastavku teksta: Ministarstvo) prema Programu održivog razvoja lokalne zajednice (u nastavku teksta: Program) nastavlja poticati razvoj područja koja su u skladu sa Zakonom o regionalnom razvoju Republike Hrvatske (Narodne novine, br. 147/14, 123/17 i 118/18), stekla status potpomognutog područja, na svrhovito korištenje sredstava ulaganjem u društvenu, javnu, komunalnu, socijalnu i gospodarsku infrastrukturu.

Pozivaju se sve zainteresirane jedinice lokalne samouprave sa statusom potpomognutog područja te jedinice područne (regionalne) samouprave da u skladu sa Zakonom o potpomognutim područjima (Narodne novine, br. 118/18) kao nositelji upravljanja razvojem potpomognutih područja, dostave svoje zahtjeve za financiranje projekata, usklađene s ciljevima Programa.

Podnositelj zahtjeva podnosi zahtjev za dodjelu sredstava u skladu sa Smjernicama za podnositelje zahtjeva koje su sastavni dio ovog Poziva.

Svaki podnositelj zahtjeva može podnijeti **jedan zahtjev** za financiranje projekata.

**Zahtjev se šalje u zatvorenoj omotnici koja na vanjskoj strani mora sadržavati puni naziv i adresu podnositelja zahtjeva, preporučenom pošiljkom ili dostavom u pisarnicu Ministarstva, obvezno uz naznaku: POZIV ZA ISKAZ INTERESA za financiranje projekata prema „Programu održivog razvoja lokalne zajednice“- NE OTVARATI, na adresu:**

**MINISTARSTVO REGIONALNOGA RAZVOJA**

**I FONDOVA EUROPSKE UNIJE**

**Uprava za potpomognuta područja**

**Miramarska cesta 22**

**10000 Zagreb**

**Podnositelji podnose zahtjev za financiranje od 15. prosinca 2020. godine do najkasnije 15. siječnja 2021. godine.**

Valjanim zahtjevima smatrat će se zahtjevi dostavljeni u pisarnicu Ministarstva do 16:00 sati 15. siječnja 2021. godine, odnosno preporučene pošiljke s poštanskim štambiljem zaključno s navedenim datumom.

Za sva dodatna pitanja i informacije osobe za kontakt u Ministarstvu su:

- Zoran Žagrić, tel: 01/6472 510, e-mail: zoran.zagric@mrrfeu.hr

- Irena Jagatić, tel: 01/6391 461, e-mail: [irena.jagatic@mrrfeu.hr](mailto:irena.jagatic@mrrfeu.hr)

- Petrina Paurević, tel: 01/4569 155, e-mail: [petrina.paurevic@mrrfeu.hr](mailto:petrina.paurevic@mrrfeu.hr)

Poziv za iskaz interesa s prilozima (Dodatak A, Dodatak B, Dodatak C, Kriteriji bodovanja projektnih prijedloga), Program i Smjernice za podnositelje zahtjeva dostupni su na službenoj mrežnoj stranici Ministarstva regionalnoga razvoja i fondova Europske unije: [www.razvoj.gov.hr](http://www.razvoj.gov.hr) pod nazivom **POZIV ZA ISKAZ INTERESA za financiranje projekata prema „Programu održivog razvoja lokalne zajednice“.**